Darko Kraljić
<s>Darko Kraljić (Zagreb, 18. februar 1920. – Beograd, 16. jul 1998) bio je jugoslovenski kompozitor.</s>

<s>Biografija 
Darko Kraljić se smatra pionirom jugoslovenske zabavne muzike.</s><s>Rođen u Zagrebu, u srpskoj porodici.</s><s>Po izbijanju Drugog svetskog rata beži iz NDH i dolazi u Beograd.</s><s>Još kao maturant komponovao je „Zašto si pospan, Čo?“ koji brzo postaje jedan od najvećih domaćih šlagera onog vremena.</s><s>Tokom karijere je napisao muziku za 50 filmova, od kojih su 32 igrana.</s>

<s>Takođe je komponovao muziku za prvi srpski crtani film Zvonimira Majdaka, ali i za prvi domaći film koji nije govorio o ratu, a koji je doživeo nezapamćenu popularnost: „Ljubav i moda.“ Sledili su filmovi „Zvižduk u osam“, „ Čudna Devojka “ itd.</s><s>Na prvi Opatijski festival, 1958. godine, Darko šalje pesmu „Mala tema iz Srema“ (Hej, momci mladi...) koju je žiri odbio.</s><s>Ovu pesmu snima Vokalni kvartet Predraga Ivanovića.</s>

<s>Posle toga Darko Kraljić nije učestvovao na festivalima, sve dok Slađana Milošević nije prijavila njegovu pesmu „Bez nad“ na MESAM ’87.</s><s>Potom su njih dvoje objavili LP „Slađana i Darko“ sa džez baladama, a o Slađani je govorio kao o „zvuku koji je 50 godina tražio".</s>

<s>„Zašto si pospan, Čo“, „Adio“, „Dve kišne noći u septembru“, „Kišobran za dvoje“, „Oprosti“ (što ti stvaram jad), „Ljubavna pesma“ (Da li znaš šta je čežnja), „San ili život“, „Plavetna“, „Mala tema iz Srema“, „Devojko mala“, „Ljubav i moda“, „Čamac na Tisi“, „Somborske ruže“, „Zvižduk u osam“, „Marike“, „Posle mene“ – neke su od kompozicija Darka Kraljića.</s>

<s>Udruženje kompozitora Srbije dodeljuje nagradu „Darko Kraljić”.</s><s>Prvi dobitnik 2016. godine bio je Kornelije Kovač.</s><s>Jedan od dobitnika ove nagrade je Vojkan Borisavljević 2018. godine.</s>

<s>Vidi još 
 Portret kompozitora Darka Kraljića</s>

<s>Reference</s>

<s>Spoljašnje veze 
 
 Sećanja</s>

<s>Jugoslavenski kompozitori
Srpski kompozitori
Kompozitori filmske muzike
Biografije, Zagreb</s>

